ઉત્તર ગુજરાતની ઘણી જ્ઞ્યાતિઓના લોકો દાદા ના સ્થાનક મા વિવિધ પ્રકાર ની માનતા માની તેને પૂર્ણ કરે છે.મોદી,કોઠારી,ભણશાળી,શાહ,પરિખ,ધાણધાર અને નાયી સમાજ ના લોકો અહી વર્ષો થી ,પરપરાગત રીતે કંદોરા ની માનતા માની તે માનતા પૂર્ણ કરે છે .કેટલીક જ્ઞ્યાતિઓમા તો આ બાબતે એવી પણ માન્યતા પ્રવર્તે છે કે ,જેની કંદોરા ની બાધા પુરી ન થઈ હોય તે વ્યક્તિ કમરે પટ્ટો પહેરી શક્તી નથી કે લગ્ન પણ કરે શક્તી નથી. ચૌધરી સમાજ ના લોકો તો બાબરી ની વિધી કરવા માટે પણ મગરવાડા તીર્થ ખાતે આવે છે. જ્યારે ગામની દરેક જ્ઞ્યાતિના લોકો વિવાહ પ્રસગે દાદા ના આશિર્વાદ મેળવવા કે લગ્ન પછી દાદા ને પગે લાગવા આવે છે તો કેટલીક જ્ઞ્યાતિઓ લગ્ન બંધને બંધાતા છેડા-છેડી છોડવા પણ અહીં આવે છે. અહીં મણિભદ્રવીર દાદા નો જબરજસ્ત પ્રભાવ પણ એવો છે કે ,કોઈ પણ જ્ઞ્યાતિ ની જાન જો મગરવાડા ની સીમ માથી પસાર થાય તો તે જ્ઞ્યાતિ ના લોકો એ વિશિષ્ટ થાળી તૈયાર કરી દાદા ને નૈવેધ સ્વરૂપે ચઢાવવી પડે છે.એક માન્યતા એવી પણ છે કે ,જો આમા ચુક થાય તો વિઘ્ન પણ આવે છે.